CELEX: 62018TN0623
Language: et
Date: 2018-10-13 00:00:00
Title: Kohtuasi T-623/18: 13. oktoobril 2018 esitatud hagi – EO (Teave on kustutatud või asendatud seoses isikuandmete kaitse ja/või konfidentsiaalsusega.) versus komisjon

7.1.2019   
            
            
               ET
            
            
               Euroopa Liidu Teataja
            
            
               C 4/33
            
         
      13. oktoobril 2018 esitatud hagi – EO (1)
         versus komisjon
      (Kohtuasi T-623/18)
      (2019/C 4/44)
      Kohtumenetluse keel: inglise
      
         Pooled
      
      
         Hageja: EO (2) (esindaja: advokaat E. Metodieva)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada avaliku konkursi „EPSO/AD/323/16 – uurijad (palgaaste AD 7) järgmistes valdkondades: 1. uurijad: ELi kulud, korruptsioonivastane võitlus; 2. uurijad: toll ja kaubandus, tubakas ja võltsitud kaubad“ komisjoni 12. detsembri 2017. aasta otsus mitte kanda hageja nime kõnealuse konkursi esimese valdkonna reservnimekirja;
               
            
                  —
               
               
                  tühistada täies ulatuses EPSO 9. juuli 2018. aasta otsus jätta rahuldamata personalieeskirjade artikli 90 lõike 2 alusel esitatud hageja kaebus EPSO konkursikomisjoni otsuse peale tema nime reservnimekirja mitte kanda;
               
            
                  —
               
               
                  kohustada kostjat hüvitama hagejale saamata jäänud tulu näol kahju, mis talle reservnimekirja kandmata jätmisega tekitati;
               
            
                  —
               
               
                  mõista kostjalt välja hageja kantud õigusabikulud ning enne ja menetluse ajal kantud esindamise kulud.
               
            
         Väited ja peamised argumendid
      
      Hagi põhjenduseks esitab hageja seitse väidet ja tugineb lisaks kõikidele personalieeskirjade artikli 90 lõike 2 alusel esitatud kaebuses loetletud argumentidele.
      
                  1.
               
               
                  Esimese väite kohaselt oli ühe konkursikomisjoni liikme tegevus puudulik, mille tõttu ei hinnatud hagejat nõuetekohaselt.
               
            
                  2.
               
               
                  Teine väite kohaselt ei olnud üks asjaomase konkursi komisjoni liige erapooletu.
               
            
                  3.
               
               
                  Kolmanda väite kohaselt puudus hindajatel pädevus.
               
            
                  4.
               
               
                  Neljanda väite kohaselt ei olnud asjaomane konkurss keeltekasutuse korraga kooskõlas.
               
            
                  5.
               
               
                  Viienda väite kohaselt kahjustasid teatavad rikkumised asjaomase konkursi juhtumianalüüsi.
               
            
                  6.
               
               
                  Kuuenda väite kohaselt on rikutud võrdsuse ja kohtlemise põhimõtet tulenevalt asjaolust, et konkursi kestus – üks kuu – oli ülemäära pikk.
               
            
                  7.
               
               
                  Seitsmenda väite kohaselt on hagejale antud hinnang ebapiisavalt põhjendatud.
               
            
         (1)  Teave on kustutatud või asendatud seoses isikuandmete kaitse ja/või konfidentsiaalsusega.
      
         (2)  Teave on kustutatud või asendatud seoses isikuandmete kaitse ja/või konfidentsiaalsusega.